Nvllus Prioratus, Decanatus, vel alia Domus quæ possit per Monachum Cluniacensem gubernari, alteri personæ regenda tradatur, quia per hoc videtur, in nostris aut probos viros non esse, aut nos probis  vtilibus inuidere. Si quando autem hoc necessitas exigerit, nequaquam fiat sine consilio Capituli generalis. Statuimus vt Clericorum, vel laicorum, homines, ad nos non pertinentium, vel serui domorum Cluniac. procuratores Cellarij, siue præpositi, nullatenus fiant, sed etiam nostris vllum ministerium ad hæreditatem, vel vitam committatur.